Poštovani,

Ovim putem Vas obavještavamo da će se u gradu Vrbovcu dana 12., 13. i 14.05.2017.g. održati **Sajam poljoprivrede, malog gospodarstva i obrtništva.**

Na sajmu se očekuje veliki broj izlagača iz Zagrebačke, Bjelovarsko-bilogorske i Koprivničko-križevačke županije. Isto tako u vrijeme održavanja sajma na sajmu se očekuje veliki broj posjetitelja.

U organizaciju sajma su pored Zagrebačke županije uključeni i Grad Vrbovec, Bjelovarsko-bilogorska i Koprivničko-križevačka županija, Obrtnička komora Zagreb, Hrvatska gospodarska komora – Komora Zagreb, Turistička zajednica Zagrebačke županije kao i Grad Zagreb.

Navedeni sajam imat će i edukativni karakter te će se na njemu odvijati okrugli stolovi i paneli na kojima će se sudionicima sajma kroz stručna predavanja pokušati pomoći u njihovom poslovanju.

Tijekom cijelog vremena održavanja sajma odvijat će se zabavni i kulturno umjetnički program.

Samo održavanje sajma biti će praćeno od strane tiskanih medija, društvenih mreža, ali i od strane radija i televizije, tako da će i to pridonijeti velikoj posjećenosti sajma.

Za izlagače na sajmu koji svoje sjedište imaju na području Zagrebačke županije osiguran je **besplatan prostor za izlaganje**. Maksimalni besplatni prostor po pojedinom izlagaču iznosi 10 m2, a prosječna veličina štanda na sajmu je 2x1 m. Cijena 1 m2 izložbenog prostora na sajmu iznosi 80,00 - 150,00 kuna. Ukoliko netko od izlagača ima potrebu za većim izložbenim prostorom, cijena 1 m2 dodatnog izložbenog prostora naplaćuje se od 80,00 – 150,00 kuna, ovisno o mjestu izlaganja na prostoru sajma. U privitku dopisa nalazi se prijavnica koju molimo da ispunite i što prije dostavite na mail: **uog@zagrebacka-zupanija.hr** kako biste na vrijeme osigurali mogućnost besplatnog izlaganja na sajmu ili svoje prodajno mjesto na sajmu. Prostor ćemo osiguravati redoslijedom zaprimanja prijava do maksimalnog iskorištenja 1000 m2.

Pozivamo sve poljoprivrednike, poduzetnike i obrtnike da se prijave na sajam. Bila bi nam izuzetna čast da dođete izlagati na naš sajam poljoprivrede, malog gospodarstva i obrtništva na kojem će izlagati veliki broj izlagača i na kojem očekujemo veliki broj posjetitelja i kupaca za vaše proizvode.

Za dodatne upite možete nas kontaktirati na tel. 01 6009 421 Marina Puškar.

S poštovanjem,

Zagrebačka županija